**LKD Tarybos 2015 07 22 protokolo išrašas**

Taryba, atsižvelgusi į špicų veisėjų prašymą, nutarė:

Priskirti nykštukiniams špicams patinus, kurių ūgis neviršija 22,9 cm, kales, kurių ūgis neviršija 23,9 cm; didesnio ūgio šunis priskirti mažųjų špicų veislei; mažesnio nei reikalauja standartas ūgio mažieji špicai negali būti pervedami į nykštukinių špicų vesilę; draudžiama kergti tarpusavyje skirtingų veislių (pagal dydį) špicus; jei savininkas atsisako pervesti peraugusį nykštukinį špicą į kitą veislę, toks šuo negali būti veisiamas. Tokia tvarka įsigalioja nuo posėdžio dienos, išnagrinėjus statisiką, gali būti koreguojama po 5 metų.

Šunų matavimas gali būti atliekamas LKD klube arba parodos metu. Matavimą atlieka du asmenys, vienas iš kurių turi būti matuojamos veislės teisėjas, kitas – klubo atstovas.

Matavimo rezultatai ir išvada turi būti įrašyti pažymoje, kurioje turi būti nurodyta šuns veislė, vardas, gimimo data, LŠVK numeris, identifikacijos numeris, savininkas ir jo adresas, telefonas, matuotojų pavardės ir parašai bei matavimo vieta ir data.

Šuns savininkas turi teisę reikalauti permatavimo. Tokiu atveju matavimo komisiją skiria LKD veismo komisija. Matavimą parodoje organizuoja parodos rengėjas.